Real Sociedad Deportiva Alcalá

A Real Sociedad Deportiva Alcalá, habitualmente coñecida como Alcalá, é un club de fútbol de España, da cidade de Alcalá de Henares, na Comunidade de Madrid. Foi fundado en 1929 e xoga na Segunda División B de España.

 Escudo 
O escudo representa a defensa da cidade de Alcalá de Henares, por medio da súa muralla, sobre o río Henares.

 Himno 
O himno do Alcalá está escrito por Joaquín Olmeda "Quino", xerente do club, e está cantado por Antonio Cerezo. Compúxose en 1989.

(Pódese escoitar no seguinte enlace: HimnoAlcala.mp3)

 Uniforme 
 Primeiro equipamento: Camiseta vermella, pantalón branco e medias vermellas. 
 Segundo equipamento: Camiseta negra, pantalón branco e medias negras.

 Estadio 

O Estadio Municipal El Val é o estadio onde xoga os seus partidos a Real Sociedad Deportiva Alcalá. Está situado no barrio do Val de Alcalá de Henares xunto á cidade deportiva do Val.

Foi inaugurado o verán de 1973 no Trofeo Cervantes entre o Alcalá e o UD Salamanca. Ten capacidade para 8.000 espectadores e as dimensións do terreo de xogo son de 108 × 70 metros. Os asentos son de cor branca e vermella en honra ás cores do club e posúe terreo de herba natural.

 Datos do club 
 Tempadas en 1ª: 0 
 Tempadas en 2ª: 0 
 Tempadas en 2ªB: 20 (Incluída a 2012/13)
 Tempadas en 3ª: 29 
 Mellor posto histórico: 4º (Segunda B, tempada 2004-05)

 Xogadores 
 Cadro 2009/10 



 Palmarés 
 Torneos rexionais 
 Campionato de Castela (1): 1955-56

 Torneos nacionais 
 Terceira División de España (3): 1979-80, 2006-07, 2008-09
 Subcampión da Terceira División (1): 1940-41
 Rexional Preferente (1): 1994-95
 Primeira Rexional (1): 1959-60

 Torneos amigables 
 Trofeo Cervantes (8)
 Trofeo Ciudad de Almendralejo
 Trofeo Alcarria (3): 1983, 1989, 1996

 Véxase tamén 
 Ligazóns externas 
 Sitio web oficial
 Foro da RSD Alcalá

Categoría:RSD Alcalá